இது ஒரு விவாதப் பொருளாகவே தீவிரமடைந்துவந்த நேரத்தில், எம்.ஜி.ஆர். - ஜெயலலிதா இணைந்து நடித்த ‘முகராசி’ படத்தில் ஒரு பாட்டின் மூலம் இந்த விமர்சனங்களுக்கு பதிலடி தரப்பட்டது. எம்.ஜி.ஆரின் நிஜ வாழ்க்கைத் தன்மைகளை பாடல்வரிகளில் கொண்டுவரக் கூடியவர் கவியரசர் கண்ணதாசன். எம்.ஜி.ஆர். கேரளத்துக்காரர் என்றாலும் தமிழர் இதயங்களில் வாழ்பவர். அந்த விஷயத்தை ‘பணத்தோட்டம்’ படத்தில் ‘பேசுவது கிளியா?’ பாடலில் எம்.ஜி.ஆரைப் பார்த்து சரோஜாதேவி பாடுகிறபோது 'பாடுவது கவியா இல்லை பாரி வள்ளல் மகனா, சேரனுக்கு உறவா? செந்தமிழர் நிலவா?' என வரும்படி வரிகளை வார்த்தார் கண்ணதாசன்.